

**H O T Ă R Â R E**

**privind actualizarea Monografiei economico-militare a Judeţului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 110 din 12.06.2023 privind actualizarea Monografiei economico-militare a Judeţului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 23813/12.06.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 23813/12.06.2022 şi de Avizul nr. 23813 din 15.06.2022 adoptat de Comisia de specialitate nr. 1, emis în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Județean Cluj nr. 123/2020 privind aprobarea Monografiei economico-militare a Judeţului Cluj;
* Hotărârea Consiliului Județean Cluj nr. 120/2022 privind actualizarea Monografiei economico-militare a Judeţului Cluj la data de 15.06.2022;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 - 140, ale art. 142 - 153, ale art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile :

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 35 lit. d) din Legea apărării naţionale a României nr. 45/1994, cu modificările şi completările ulterioare;
* art. 47 lit. f) din Legea privind pregătirea economiei naţionale şi a teritoriului pentru apărare nr. 477/2003, republicată;
* Legii privind protecţia informaţiilor clasificate nr. 182/2002, cu modificările şi completările ulterioare;
* Hotărârii Guvernului nr. 781/2002 privind protecţia informaţiilor secrete de serviciu;
* Hotărârii Guvernului nr. 1380/2009 privind înfiinţarea, organizarea, funcţionarea şi atribuţiile Administraţiei Naţionale a Rezervelor de Stat şi Probleme Speciale, cu modificările și completările ulterioare;
* Hotărârii Guvernului nr. 1174/2011 pentru actualizarea Instrucţiunilor privind întocmirea şi actualizarea monografiei economico-militare a judeţului, respectiv a municipiului Bucureşti;
* Instrucțiunilor Președintelui Administrației Naționale a Rezervelor de Stat și Probleme Speciale nr. 29/18 iulie 2012;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se aprobă Monografia economico-militară a Judeţului Cluj, actualizată, cuprinsă în **anexa** care face parte integrantă din prezenta hotărâre.

**(2)** Anexa la prezenta hotărâre este încadrată în clasa de secretizare –secret de serviciu- și nu se publică.

**(3)** Anexa la Hotărârea Consiliului Județean Cluj nr. 123/2020 privind aprobarea Monografiei economico-militare a Judeţului Cluj se modifică și se completează cu anexa la prezenta hotărâre.

**(4)** Documentul menţionat la alin. (1) se va păstra la Structura de securitate din cadrul Consiliului Judeţean Cluj, consultarea acestuia făcându-se doar pe bază de autorizaţie de acces la documente clasificate şi cu respectarea normelor legale în vigoare privind protecţia acestei categorii de informaţii.

**(5)** Monografia prevăzută la alin. (1) se comunică Structurii Teritoriale pentru Probleme Speciale a Județului Cluj, care va asigura multiplicarea şi comunicarea acesteia, conform legii.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin structura de securitate constituită la nivelul Consiliului Judeţean Cluj.

**Art. 3.** Prezenta hotărâre se comunică Structurii de securitate constituită la nivelul Consiliului Judeţean Cluj, Structurii teritoriale pentru probleme speciale a Judeţului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”, cu excepţia anexei la hotărâre care este clasificată „secret de serviciu”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 106 din 22 iunie 2023**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*